อยู่ๆน้ำหนักก็ค่อยๆลดลงมา 4 กิโลกรัม ภายใน 1 เดือน โดยไม่ได้อดอาหารหรือ ออกกำลัง ก็ยังกินปริมาณ เท่าปกติ แต่ทำไมถึงลด ก่อนหน้านี้หนัก 61 ตอนนี้เหลือ 57 อยากทราบว่าผิดปกติหรือเปล่าค่ะ
สวัสดีค่ะ หากน้ำหนักตัวลดลงจาก 61 กิโลกรัม เหลือ 57 กิโลกรัม เท่ากับลดไปประมาณ 6% ภายใน 1 เดือน ซึ่งถือว่ามีน้ำหนักตัวลดลงเร็วไป หรือลดลงอย่างมีนัยสำคัญ โดยหากไม่ได้เกิดจากการตั้งใจลดน้ำหนัก ก็จะเกิดจากสาเหตุต่างๆ ได้ เช่น- เป็นโรคเบาหวาน ซึ่งอาจมีอาการอื่นๆ ร่วม เช่น อ่อนเพลีย เหนื่อยง่าย หิวน้ำบ่อย ปัสสาวะบ่อย ปัสสาวะมีมดขึ้น ผิวแห้ง ตาแห้ง คันผิวหนัง มือเท้าชา ตาพร่ามัว เป็นต้น- มีภาวะไทรอยด์ฮอร์โมนเป็นพิษ ซึ่งอาจมีอาการอื่นๆ ร่วม เช่น เหนื่อยง่าย หัวใจเต้นเร็ว เหงื่อออกง่าย นอนไม่หลับ ประจำเดือนมาผิดปกติ ถ่ายอุจจาระบ่อย หงุดหงิดง่าย เป็นต้น- โรคติดเชื้อเรื้อรังต่างๆ เช่น วัณโรค HIV ไวรัสตับอักเสบ ติดชื้อไวรัส EBV เป็นต้น- โรคภูมิแพ้ตนเองบางชนิด- โรคมะเร็ง- ไตวายเรื้อรัง ตับเรื้อรัง หัวใจวาย- ลำไส้แปรปรวน ท้องเสียเรื้อรัง- การใช้ยาบางชนิด รวมถึงยาเสพติด- เริ่มเข้าสู่วัยทอง- การมีโรคเครียด วิตกกังวล ซึมเศร้าแนะนำว่าควรไปพบแพทย์เพื่อทำการตรวจหาสาเหตุค่ะ ไม่ควรปล่อยทิ้งไว้ เพราะหากเป็นโรคอันตรายจะยิ่งยากต่อการรักษาได้